Dupla lopta

U košarci, dupla lopta ili duplo vođenje jeste kršenje pravila kod kojeg igrač vodi loptu, zatim je očigledno zadrži jednom ili objema rukama (bilo u pokretu, bilo "u mjestu") i onda nastavi vođenje, a da prethodno nije pucao na koš ili dodao loptu saigraču. Dupla lopta može se desiti i kad igrač pokušava voditi loptu koristeći obje ruke istovremeno.

 Službena NBA pravila 
U NBA-u, dribling (vođenje) jeste kretanje lopte koje uzrokuje igrač u čijem je posjedu i koji je baca u zrak ili odbija o pod.NBA pravila (2009-2010) , Pravilo 4, odjeljak II, A. Dribling završava kad igrač:
 dodirne loptu objema rukama istovremeno
 dovede loptu u stanje mirovanja dok je u posjedu njegovog tima
 dodirne loptu više od jednog puta dok je vodi, prije no što lopta dotakne pod.NBA pravila (2009-2010) , Pravilo 4, odjeljak II, a.

 Sudijski signali rukom 
Ako dođe do duplog vođenja, sudija prvo puhne u zviždaljku. Kako bi signalizirao duplo vođenje, sudija ispruži obje ruke pravo ispred sebe s ispruženim prstima i dlanovima nadolje i pomjera jednu ruku gore, a drugu dolje.Službeni signali rukom u NBA: Dupla lopta , NBA.com. U knjizi pravila signal za duplu loptu naziva se "ilegalno vođenje".

 Kazna 
Ako se desi duplo vođenje, lopta se dodjeljuje protivničkom timu, koji je izvodi sa strane, s mjesta najbližeg mjestu gdje je došlo do duple lopte (po NCAA i NFHS pravilima).Muška i ženska košarkaška pravila (2010-2011) (NCAA), Pravilo 9, odjeljak 15, čl. 1. Po NBA pravilima, lopta se izvodi također s mjesta najbliže mjestu prekršaja, ali odstojanje od osnovne linije mora biti minimalno kao udaljenost linije za slobodna bacanja (u njenom zamišljenom produžetku).NBA pravila (2009-2010) , Pravilo 10, odjeljak II, e, Kazne.

 Reference 

Kategorija:Pravila košarke